KURZUS: Közlekedéstechnika II.

MODUL: 2. Járműmotorok

2.4 Segédberendezések

|  | 2.4 Segédberendezések
| Tevékenység: Olvassa el a jegyzet II. fejezetének 33-38. oldalán található tananyagot. A szöveg tanulmányozása közben az alábbiakra figyeljen: - Gyűjtse össze, milyen feladatokat lát el a kenőolaj a négyütemű motorban. - Sorolja fel, milyen szerkezeti elemeken keresztül jut el a kenőolaj a kenési helyekre. - Fogalmazza meg, mi a hűtés feladata a belsőégésű motorokban. - Tanulja meg, hogyan alakulhat ki a hűtőrendszerben túlnyomás, és hogyan védik a hűtőrendszert ez ellen. - Tanulja meg, mi a termosztát feladata a hűtőrendszerben. - Fogalmazza meg, mit jelent a levegőoldali és a vízoldali szabályzás a hűtőrendszerben. - Magyarázza el a levegőoldali és a vízoldali szabályzás működését alacsony és magas motorhőmérséklet esetén. - Gyűjtse össze a papírszűrők és az olajfürdős szűrők jellemzőit. Követelmények: Ön akkor sajátította el megfelelően a tananyagot, ha - Felsorolásból ki tudja választani, milyen feladatokat lát el a kenőolaj a négyütemű motorban. - A kenőolaj haladási iránya alapján sorrendbe tudja állítani a motor egyes szerkezeti elemeit. - Felsorolásból ki tudja választani a hűtés feladatát a belsőégésű motorokban. - Felsorolásból ki tudja választani, hogyan alakulhat ki a hűtőrendszerben túlnyomás, és hogyan védik a hűtőrendszert ez ellen. - Felsorolásból ki tudja választani a vízoldali és a levegőoldali hűtési teljesítmény-szabályzás jellemzőit. - Felsorolásból ki tudja választani a papírszűrők és az olajfürdős szűrők jellemzőit.
| További információk a tananyaghoz
| A hűtőrendszer felépítése
| Az alábbi nagyítós kép sematikus ábrán mutatja be a vízoldali szabályozású hűtőrendszer felépítését.
A kép forrása: www.kfz-tech.de |
A hűtőrendszer felépítése
1. ábra
| Nagyítsa fel a képet, és azonosítsa a hűtőrendszer elemeit! 1: Hűtőtömb. A gépjármű orr-részén, a menetszél által jól elért helyen található. 2: Kiegyenlítő-tartály. 3: Hőérzékelő. Ha a hűtőfolyadék hőmérséklete magas, elindítja a hűtőventillátort. 4: Hűtőventillátor. Elektromos motor hajtja, amelyet a hőérzékelő kapcsol be és ki. 5: Termosztát. A hűtőfolyadék magas hőmérséklete esetén nyitja, alacsony hőfok esetén zárja a folyadék útját. 6: Szivattyú. A hűtőfolyadékot áramoltatja a rendszerben. 7: Hőcserélő. A hűtővíz hőjét használja fel az utastér fűtésére.
| A termosztát működése
| Ha a motor felől hideg hűtőfolyadék érkezik, akkor a termosztát zárt állapotban van, a hűtőfolyadékot nem engedi a hűtőtömb felé áramolni. A hűtőfolyadék hőmérsékletének emelkedésekor a termosztát folyamatosan nyit, és a hűtőtömb felé is engedi a folyadék áramlását.
1. lapozós könyv: A termosztát működése.
A termosztát nyitott állapotban. | 1/2
A termosztát egy konkrét megvalósítása
2. ábra
| A fogaskerekes kenőanyag-szivattyú működési elve
Fogaskerék-szivattyú működése
3. ábra
| Papírbetétes olajszűrő
Papírbetétes olajszűrő szemléltető képe
4. ábra

|  | Ellenőrző kérdések
| 1. Milyen feladatokat lát el a kenőolaj a négyütemű motorban?
| Az egymáson elmozduló alkatrészek között csökkenti a súrlódást.
| Részt vesz egyes alkatrészek hűtésében.
| Ellát bizonyos tömítési feladatokat.
| Az üzemanyag-levegő keverék egyik alkotórésze.
| 2. Állítsa sorrendbe az alábbi szerkezeti elemeket a kenőolaj haladási iránya szerint!
1. 2. 3. 4. 5. 6. |  |
| 3. Jelölje meg az alábbi állítások közül azt, amelyik a legpontosabban írja le a belsőégésű motorokban alkalmazott hűtés feladatát!
| A lehető legtöbb hő elvezetése a motorból.
| A hő elvezetése a dugattyútól és a kipufogószeleptől.
| Az üzembiztonság megtartásának figyelembevételével a lehető legkisebb hőmennyiség elvezetése a motorból.
| A hőterhelésnek kitett alkatrészek azonos hőmérsékletre hozása.
| 4. Hogyan védik a hűtőrendszert a túlnyomás ellen?
| Túlnyomás-szabályzó szelepet építenek be.
| Nagy nyomást is elviselő hűtőfolyadék alkalmazásával.
| A hűtőfolyadék szabadba vezetésével.
| 5. Mi történik vízoldali hűtési teljesítmény-szabályzás esetén alacsony motorhőmérsékleten?
| A termosztát nyitott, a hűtőfolyadék szabadon áramlik a teljes rendszerben.
| A termosztát zsaluszerkezettel elzárja a hűtőlevegő útját.
| A termosztát zárt, a hűtőtömb felé nem engedi áramolni a hűtőfolyadékot.
| 6. Mi történik levegőoldali hűtési teljesítmény-szabályzás esetén magas motorhőmérsékleten?
| A termosztát zsaluszerkezettel elzárja a hűtőlevegő útját.
| A termosztát nyitja a zsaluszerkezetet, hogy a menetszél hűtőhatása érvényesülhessen.
| A termosztát nyitott, a hűtőfolyadék szabadon áramlik a teljes rendszerben.
| 7. Jelölje meg az alábbiak közül az olajfürdős szűrők jellemzőit!
| Hatásfokuk akár 99,99% is lehet.
| Szűrési hatásfokuk állandó értékű.
| Regenerálhatók a szűrőbetét átöblítésével.
| A kiválasztott szennyezők hatására áramlási ellenállásuk nő.