KURZUS: Közlekedéstechnika II.

MODUL: 3. A kötöttpályás közlekedés eszközei

3.1 Vasúti járművek felosztása, általános szerkezeti felépítése

|  | 3.1 Vasúti járművek felosztása, általános szerkezeti felépítése
| Tevékenység: Olvassa el a jegyzet III. fejezetének 3-7. oldalán található tananyagot. A szöveg tanulmányozása közben az alábbiakra figyeljen: - Jegyezze meg, milyen alapelvek szerint osztályozhatjuk a vasúti járműveket. - Tanulja meg a mozdonyok és a motorkocsik általános jellemzőit. - Tanulja meg a vontatott járművek három csoportjának (személykocsik, teherkocsik, vasútüzemi kocsik) általános jellemzőit. - Tanulja meg a vasúti járművek járműszerkezeti részének elemeit, feladatait. - Tanulja meg a vasúti járművek gépészeti berendezéseinek elemeit, feladatait. Követelmények: Ön akkor sajátította el megfelelően a tananyagot, ha - Felsorolásból ki tudja választani a mozdonyok és a motorkocsik jellemzőit. - Felsorolásból ki tudja választani a vontatott járművek három csoportjának (személykocsik, teherkocsik, vasútüzemi kocsik) jellemzőit. - Felsorolásból ki tudja választani a vasúti járművek járműszerkezeti részének elemeit, feladatait. - Felsorolásból ki tudja választani a vasúti járművek gépészeti berendezéseinek elemeit, feladatait.

|  | Ellenőrző kérdések
| 1. Jelölje meg az alábbiak közül a motorkocsik jellemzőit!
| Csak egy pótkocsit vontathatnak.
| Utasok befogadására is alkalmasak.
| Saját erőforrással rendelkeznek.
| Csak saját hajtással rendelkező pótkocsikat vontathatnak.
| 2. Jelölje meg az alábbiak közül a vasútüzemi kocsik jellemzőit!
| Utasok szállítására alkalmasak.
| A vasúti pálya fejlesztési feladatait szolgálják.
| A vasúti járművek fejlesztési feladatait szolgálják.
| Teherszállítási célokat szolgálnak.
| Csak egyes árufajták szállítására alkalmasak.
| 3. Jelölje meg az alábbiak közül a vasúti járművek járműszerkezeti részének feladatait!
| A menetellenállásokból származó erők felvétele.
| A vonó- és fékerő közvetítéséből származó erők felvétele.
| Az utasok és a rakomány térelhatárolása.
| A szerelvény fűtése és világítása.
| A jármű tömegéből származó erők felvétele.
| 4. Jelölje meg, hogy az alábbiak közül melyik nem része a vasúti jármű járműszerkezeti elemeinek!
| Futómű.
| Szekrény.
| Hordmű.
| Klímaberendezés.
| Vonó-, ütköző-, és kapcsolókészülék.
| 5. Jelölje meg az alábbiak közül a vasúti járművek gépészeti részének feladatait!
| Biztosítják a jármű haladásához szükséges vonóerőt.
| Hordják a meghajtó erőforrást és annak segédüzemi gépeit.
| Biztosítják a jármű sebességének csökkentéséhez, illetve szintentartásához szükséges fékerőt.
| Biztosítják az utaskényelmi funkciók (például légjavítás, ajtóműködtetés) ellátását.
| Biztosítják a zárt WC működését.
| 6. Jelölje meg, hogy az alábbiak közül melyik nem része a vasúti jármű gépészeti berendezéseinek!
| Nyílászárók, burkolatok, szigetelések.
| A főüzemi gép.
| A segédüzemi gép.
| A vonatfűtés berendezései.
| A világítás berendezései.