KURZUS: Közlekedéstechnika II.

MODUL: 1. A közúti közlekedés eszközei

1.3 Differenciálművek, kerekek, abroncsok

|  | 1.3 Differenciálművek, kerekek, abroncsok
| Tevékenység: Olvassa el a jegyzet I. fejezetének 23-30. oldalán található tananyagot. A tananyag tanulmányozása közben az alábbiakra figyeljen: - Tanulja meg, miért van szükség differenciálműre. - Fogalmazza meg, mi a differenciálmű hátrányos tulajdonsága. Tanulja meg, hogyan küszöbölhető ki ez a hátrányos tulajdonság. - Törekedjen arra, hogy ábra alapján felismerje a differenciálművet. - Tanulja meg, mi a feladata az abroncs futófelületén található hosszanti és keresztirányú mintázatnak. - Ábra alapján különböztesse meg egymástól a radiál és a diagonál abroncsot. - Párosítsa a gumiabroncson található jelölésekhez azok jelentését. - Állapítsa meg az összefüggést az abroncsban levő nyomás, valamint a kopás és az élettartam között. Követelmények: Ön akkor sajátította el megfelelően a tananyagot, ha - Felsorolásból ki tudja választani a differenciálmű feladatát. - Felsorolásból ki tudja választani a differenciálmű hátrányos tulajdonságát. - Felsorolásból ki tudja választani, mi a feladata az abroncs futófelületén található hosszanti és keresztirányú mintázatnak. - Ábra alapján meg tudja különböztetni a radiál és a diagonál abroncsot. - A gumiabroncson található jelölésekhez párosítani tudja azok jelentését. - Felsorolásból ki tudja választani az abroncs adott jellegű kopásának okát.
| További információk a tananyaghoz
| A differenciálmű működése
Differenciálmű szemléltető képe
1. ábra
| Az alábbi animáció a differenciálmű működését mutatja be. A jobb felső sarokban a "STRAIGHT" (~egyenes menet) és a "TURN" (~kanyarodás) gombokra kattintva elemezhető a működés.
Feliratok: same speed: azonos sebesség outer wheel faster: a külső kerék gyorsabb inner wheel slower: a belső kerék lassúbb |
| A kép jobb alsó sarkában látható tengely a behajtó tengely. Ez hajtja az ívelt fogazatú tányérkereket, amely kúfogaskerekeken keresztül adja át a forgást a kimenő (azaz a jármű kerekeit hajtó) tengelyeknek. Kattintson a "STRAIGHT" gombra, és figyelje meg, hogy egyenes menetben a kimenő tengelyek azonos fordulatszámmal forognak! A piros színnel jelölt kúpkerekek saját tengelyük körül nem fordulnak el. Kanyarban a belső íven futó kerekeknek lassabban kell forogniuk, mert ezek kisebb utat tesznek meg, mint a külső íven futó kerekek. A "TURN" gombra kattintva figyelje meg, hogy a kimenő tengelyek eltérő fordulatszámmal forognak. A belső íven futó kerék lassabban forog. Ezt az teszi lehetővé, hogy a piros színnel jelölt kúpkerekek saját tengelyük körül elfordulnak.
| Abroncsok
| Az alábbi ábra a radiál és a diagonál abroncsot mutatja be: 3. ábra
| Az abroncsok légnyomása a kopás és az élettartam szempontjából fontos tényező. Ha az abroncs légnyomása az előírtnál magasabb, akkor csak a futófelület középső, keskeny része érintkezik az útburkolattal (lásd 3. ábra!). Ez kedvezőtlenül hat az abroncs tapadására, és a futófelület középső része gyorsabban kopik. Hasonló a helyzet az előírnál alacsonyabb légnyomás esetén, ekkor viszont az abroncs futófelüleltének két széle kopik gyorsabban. 4. ábra
| Az abroncsok jelölése a szabvány előírásai szerint történik. Például:
Az abroncsok jelölései
4. ábra
| Az ábrán látható abroncs a 165/65 R 14 78 T jelzést tartalmazza. A jelek jelentése a következő (nézze meg az 5. ábrát, illetve a táblázatokat is a lecke végén!): 165: az abroncs szélessége (B) 65: a H/B hányados, %-ban kifejezve. (A 165/65 azt jelenti, hogy a H méret a B-nek 65%-a) R: radiál abroncs jele 14: a kerékpánt (keréktárcsa) átmérője (D), collban mérve 78: az abroncs terhelhetőségére utaló szám T: az abroncs sebességosztályára utaló betű
Az abroncs jellemző méretei
5. ábra
| Az alábbi táblázatok tájékoztató jellegűek, az adatokat nem kell megtanulni!
| Sebességosztályok
Maximális sebesség (km/h) | Sebesség-szimbólum
150 | P
160 | Q
180 | S
190 | T
210 | H
240 | V
240 felett | ZR
| Az abroncsok terhelhetősége (kivonat)
Jelzőszám | Terhelhetőség [kg]
75 | 387
76 | 400
77 | 412
78 | 425
79 | 437
80 | 450
81 | 462

|  | Ellenőrző kérdések
| 1. Jelölje meg az alábbiak közül a differenciálművek feladatát!
| Biztosítja, hogy ívmenetben a kanyar külső és belső ívén futó kerekek azonos utat fussanak be.
| Ívmenetben azonos fordulatszámra kényszeríti a kerekeket.
| Lehetővé teszi, hogy a hajtott kerekek eltérő fordulatszámmal forogjanak.
| 2. Jelölje meg az alábbiak közül a differenciálmű hátrányos tulajdonságát!
| Egyenes menetben is különbséget hoz létre a kerekek fordulatszáma között, és ez növeli a gumikopást.
| Ha a kerekek útfelülethez tapadása nagyon eltérő, akkor a nyomaték nagyobb részét az álló kerékre vezeti, így a jármű nehezen tud elindulni.
| Ha a kerekek útfelülethez tapadása nagyon eltérő, akkor a csúszósabb felüleleten levő kerék kipörög.
| 3. Mi a feladata az abroncs keresztirányú mintázatának?
| Csökkenti az oldalirányú csúszás veszélyét.
| Száraz úton javítja a menetstabilitást.
| Növeli az abroncs útburkolathoz történő tapadását.
| Kivezeti az abroncs és az útfelület közül a vizet.
| 4. Milyen abroncsot ábrázol a fenti kép?
| Diagonál abroncsot
| Radiál abroncsot.
| 5. Egy gumiabroncson az alábbi jelölést látja: 175/70 R 13 81 H Ez alapján jelölje meg a helyes állításokat!
| Az abroncs szélessége 13 coll
| Az abroncs magassága 81 mm.
| Az abroncs magassága 70%-a a szélességének.
| A keréktárcsa átmérője 13 coll.
| Az abroncs külső átmérője 175 mm.
| 6. Egy abroncson az alábbi jelölést látja: 265/60 R 14 88 V Mire utal a "265" szám?
| A terhelhetőségre, kg-ban.
| A keréktárcsa átmérőjére, milliméterben.
| Az abroncs szélességére, milliméterben.
| A sebességhatárra, km/h-ban.
| 7. Mire utal, ha az abroncs két széle gyorsabban kopik, mint a futófelület többi része?
| Az előírtnál magasabb légnyomással üzemel.
| Az előírtnál alacsonyabb légnyomással üzemel.
| Túl gyorsan haladnak a járművel kanyarodáskor.