KURZUS: Közlekedéstechnika II.

MODUL: 1. A közúti közlekedés eszközei

1.5 Fékezés

|  | 1.5 Fékezés
| Tevékenység: Olvassa el a jegyzet I. fejezetének 36-50. oldalán található tananyagot. A szöveg tanulmányozása közben az alábbiakra figyeljen: - Tanulja meg az üzemi fék, a biztonsági fék és a rögzítőfék feladatát. - Tanulja meg, mit jelent a kétkörös fékrendszer fogalma, és mi az alkalmazásának indoka. - Tanulja meg, mi a fékrásegítő feladata. - Tanulja meg, mi a fékerőmódosító feladata, miért van rá szükség. - Ábra alapján különítse el egymástól a tárcsaféket és a dobféket. - Tanulja meg, mi az ABS feladata, miért alkalmazzák, hogyan valósítja meg feladatát. - Tanulja meg, mi az ASR feladata, miért alkalmazzák, hogyan valósítja meg feladatát. - Fogalmazza meg, mi indokolja haszonjárműveknél a sűrített levegős fék alkalmazását. - Keresse ki a szövegből a tartós lassító fék feladatát. Sorolja fel, milyen megoldásai vannak. Követelmények: Ön akkor sajátította el megfelelően a tananyagot, ha - Adott feladathoz hozzá tudja rendelni az egyes féktípusokat (üzemi fék, biztonsági fék, rögzítőfék). - Felsorolásból ki tudja választani a kétkörös fékrendszer fogalmát. - Felsorolásból ki tudja választani a fékrásegítő feladatát. - Felsorolásból ki tudja választani a fékerőmódosító feladatát. - Ábra alapján meg tudja különböztetni a tárcsaféket és a dobféket. - Az ABS-re és az ASR-re vonatkozó állításokról el tudja dönteni, hogy azok igazak vagy hamisak. - Felsorolásból ki tudja választani az ABS működési elvét. - Felsorolásból ki tudja választani, mi indokolja haszonjárműveknél a sűrített levegős fék alkalmazását. - A tartós lassító fékre vonatkozó állításokról el tudja dönteni, hogy azok igazak vagy hamisak.
| A tananyag összefoglalása
| A kétkörös fékrendszer
| A kétkörös fékrendszer lényege, hogy a fékberendezést biztonsági okokból két, egymástól függetlenül működő fékkörre osztják. Ha az egyik kör elromlik, akkor a jármű a másik fékkör berendezéseivel még lefékezhető marad.
| A fékrásegítő
| A fékrásegítő feladata az, hogy csökkentse a járművezető által a fékpedálon kifejtett erőt. A szerkezet kialakítása során meg kell oldani, hogy a rásegítő hatás kimaradása esetén a jármű fékezhető maradjon.

|  | A fékerőmódosító
| Egyenes menetben, lassításkor az első tengelyen levő kerekek terhelése nő, a hátsó kerekeké csökken. (Például motorkerékpároknál jól megfigyelhető ez a jelenség, erős fékezéskor a hátsó kerék egyes esetekben el is emelkedhet a földtől.) A hátsó kerekeket ebben az esetben kisebb erő szorítja a talajhoz, mint az elsőket. Ez azt eredményezheti, hogy ugyanakkora fékezőerő esetén a hátsó kerekek hamarabb blokkolnak, mint az elsők. A fékerőmódosító feladata az, hogy fékezéskor a hátsó kerekek blokkolását megakadályozza.
| A sűrített levegős fék
| A sűrített levegős fék esetén a sűrített levegőt légtartályokban tárolják, amelyeket a jármű motorja által hajtott kompresszor tölt fel. Amíg a tartályokban a levegő nyomása el nem éri a megadott értéket, addig a járművel nem lehet elindulni.
| Dobfék
Dobfék térhatású képe
. ábra
| A fenti ábrán látható dobfék további részletei:
Dobfék főbb részei
. ábra
| A súrlódó betéttel ellátott fékpofákat fékezéskor a munkahenger szorítja a dobhoz. A fékezést követően a fékpofákat rugók húzzák vissza eredeti helyükre.

|  | Ellenőrző kérdések
| 1. Melyik fék biztosítja üzemszerűen az alábbiak közül a jármű menet közbeni lassítását?
| Az üzemi fék.
| A rögzítőfék.
| A biztonsági fék.
| 2. Mit jelent az, hogy a fékrendszer kétkörös?
| A fékpedálon kifejtett erőt egy további szerkezeti elem növeli.
| A fékrendszert két részre osztják. Ezek közül valamelyik akkor is működik, ha a másik elromlik.
| Az első kerekeken tárcsaféket, a hátsókon dobféket alkalmaznak.
| A fékberendezés egyik része hidraulikus, a másik része pneumatikus (sűrített levegős) működtetésű.
| 3. Mi a fékrásegítő feladata?
| A fékrásegítő nagyobb súrlódási felület biztosításával javítja a fékhatást.
| A fékrásegítő tartós, lejtőn történő fékezés esetén részben tehermentesíti az üzemi féket.
| A fékrásegítő csökkenti azt az erőt, amelyet a vezetőnek ki kell fejtenie a megfelelő fékerő kialakításához.
| A fékrásegítő kiegészítő berendezés, amely tartós fékezés esetén növeli az üzemi fék hatásosságát.
| 4. Jelölje meg az alábbi meghatározások közül azt, amelyik a legpontosabban írja le a fékerőmódosító feladatát!
| Módosítja a járművezető által kifejtett fékezőerőt.
| Csak egy adott határig engedi nőni a fék-munkahengerekben a nyomást.
| Megakadályozza a hátsó kerekek túlfékezettségét.
| A bal- és a jobboldali kerekekre eltérő nagyságú fékerő kifejtését teszi lehetővé.
| 5. Milyen fék látható az ábrán?
| Tárcsafék.
| Dobfék.
| 6. Döntse el, hogy az alábbi állítás tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az ABS-szel felszerelt jármű vészfékezéskor irányítható marad, mert az ilyen jármű kerekei nem csúsznak meg. |
A | B | C | D | E
| 7. Döntse el, hogy az alábbi állítás tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az ABS-szel felszerelt jármű fékútja hosszabb, mint az ABS nélküli járműé, mert az ABS-szel felszerelt jármű kerekei a fékezési folyamat során végig forognak, nem állnak meg. |
A | B | C | D | E
| 8. Milyen elven működik az ABS?
| Ha valamelyik kerék megáll (blokkol) a fékezés során, akkor annál a keréknél megszünteti a fékezőerőt.
| A kerékre jutó fékerőt a fékezés során csak fokozatosan engedi növelni, így a kerék nem blokkol.
| Ha a rendszer a kerék nagymértékű lassulását, azaz blokkolásra való hajlamát érzékeli, akkor csökkenti a kerékre ható fékerőt.
| 9. Döntse el, hogy az alábbi állítás tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az ASR-rel felszerelt jármű kerekei nem pörögnek ki, mert az ASR a jármű sebességétől függetlenül lefékezi a kipörgésre hajlamos kereket. |
A | B | C | D | E
| 10. Mi indokolja nehéz haszonjárműveknél a sűrített levegős fék alkalmazását?
| A járművezető által kifejtett pedálerő fékrásegítő alkalmazása mellett is kevés volna a megfelelő fékhatás létrehozásához.
| A sűrített levegő egyszerűbben elvezethető a fékekhez, mint a fékfolyadék.
| A sűrített levegős fék esetén hamarabb alakul ki a fékhatás, mint a hidraulikus féknél.
| 11. Döntse el, hogy az alábbi állítások igazak vagy hamisak!
A tartós lassító fék a jármű mozgási energiáját hővé alakítja. |
A tartós lassító fék a jármű álló helyzetében is hatásos. |
A tartós lassító fék csökkenti az üzemi fék igénybevételét. |