KURZUS: Közlekedéstechnika II.

MODUL: 2. Járműmotorok

2.3 Töltetcsere-vezérlés, keverékképzés

|  | 2.3 Töltetcsere-vezérlés, keverékképzés
| Tevékenység: Olvassa el a jegyzet II. fejezetének 19-33. oldalán található tananyagot. A szöveg tanulmányozása közben az alábbiakra figyeljen: - Tanulja meg, mely szerkezeti elemek biztosítják a szelepek működését. - Fogalmazza meg, mit jelent a szelep-egybenyitás, és miért van rá szükség. - Tanulja meg, hogyan számoljuk ki a keverési arányt. - Fogalmazza meg az elméleti keverési arány jelentését. - Fogalmazza meg, mi a feltöltők alkalmazásának indoka. - Jegyezze meg, hogy az egyes légfelesleg-tényező értékekhez ( λ = 1, λ < 1, λ > 1 ) milyen típusú (üzemanyagban dús, vagy üzemanyagban szegény) keverék tartozik. - Soroljon fel példákat arra, milyen üzemállapotban kell a λ = 1 aránytól eltérő légfelesleg-tényezőt alkalmazni. - Magyarázza el, hogyan állítja elő a karburátor a benzin-levegő keveréket. - Fogalmazza meg, hogyan szabályozható karburátor esetén a benzin-levegő keverék mennyisége. - Magyarázza el, miben különbözik a benzin-befecskendezéses keverékképzés a karburátoros keverékképzéstől. - Jegyezze meg, mi a különbség Diesel-motor esetén a közvetlen és a közvetett befecskendezés között. - Tanulja meg, milyen hatás következtében gyullad meg a gázolaj-levegő keverék a Diesel-motorban. - Fogalmazza meg, miért van szükség izzítógyertyára a Diesel-motorban. Követelmények: Ön akkor sajátította el megfelelően a tananyagot, ha - Felsorolásból ki tudja választani a szelep-egybenyitás fogalmát és indokát. - Felsorolásból ki tudja választani a feltöltők alkalmazásának indokát. - Felsorolásból ki tudja választani az elméleti keverési arány fogalmát. - Felsorolásból ki tudja választani, hogy az egyes légfelesleg-tényező értékekhez milyen típusú (üzemanyagban dús, vagy üzemanyagban szegény) keverék tartozik. - Felsorolásból ki tudja választani, milyen üzemállapotban kell a λ = 1 aránytól eltérő légfelesleg-tényezőt alkalmazni. - Felsorolásból ki tudja választani, hogyan állítja elő a karburátor a benzin-levegő keveréket. - Felsorolásból ki tudja választani, hogyan szabályozható karburátor esetén a benzin-levegő keverék mennyisége. - A közvetett és a közvetlen befecskendezésre vonatkozó állításokról el tudja dönteni, hogy azok igazak vagy hamisak. - Felsorolásból ki tudja választani, hogyan gyullad meg a gázolaj-levegő keverék a Diesel-motorban. - Felsorolásból ki tudja választani, mi az izzítógyertya feladata a Diesel-motorban.

|  | Ellenőrző kérdések
| 1. Mit jelent a szelep-egybenyitás?
| A szívószelep a dugattyú felső holtponti helyzete előtt nyit.
| A kipufogószelep a dugattyú felső holtponti helyzete előtt nyit.
| A kipufogószelep a dugattyú felső holtponti helyzete előtt zár.
| A szívószelep a dugattyú felső holtponti helyzete előtt zár
| A szívószelep és a kipufogószelep bizonyos időszakokban egyszerre van nyitva.
| 2. Mi a szelep-egybenyitás indoka?
| A szívószelepen beáramló friss töltet segíti az égéstermékek nyitott kipufogószelepen történő kiáramlását.
| A sűrítési ütem végén a szívó- és a kipufogószelep is szelep nyitott, ezáltal csökken a nyomás a hengerben, így nem áll fenn a benzin-levegő keverék öngyulladásának veszélye.
| 3. Mi a turbófeltöltők alkalmazásának indoka?
| Több levegőt juttatnak az égéstérbe, ezáltal ott több üzemanyagot lehet elégetni, így nő a motor teljesítménye.
| A hengerbe juttatott magasnyomású levegő segíti a dugattyú lefelé mozgását, így javítja a motor hatásfokát.
| A magasnyomású levegő meggyorsítja az égéstermékek eltávozását a hengerből.
| 4. Mit jelent az elméleti keverési arány fogalma?
| A keverékben pontosan annyi az oxigén, hogy a tüzelőanyagban levő alkotóelemekből az égés során a lehető legkevesebb CO2, H2O és SO2 keletkezzen.
| A keverékben pontosan annyi az oxigén, hogy a tüzelőanyagban levő alkotóelemekből az égés során CO2, H2O és SO2 keletkezzen.
| A keverékben pontosan olyan tömegű a levegő, mint az üzemanyag.
| A levegő-üzemanyag arány pontosan olyan, hogy a lehető legjobban kitöltse a hengert.
| 5. Melyik igaz az alábbiak közül a benzinben dús keverékre?
| λ = 1
| λ < 1
| λ > 1
| 6. Az alábbiak közül melyik üzemállapotban van szükség benzinben dús keverékre?
| Hidegindításkor.
| Gyorsításkor.
| Állandó sebességű, közepes terheléssel történő haladáskor.
| Motorfék üzemmódban.
| 7. Hogyan állítja elő a karburátor a benzin-levegő keveréket?
| Üzemanyagot fecskendez az áramló levegőbe.
| A karburátorban áramló levegő benzint ragad magával.
| Felgyorsítja az áramló levegőt, amelynek nyomása csökken, a nyomáscsökkenés hatására a fuvókából benzin kerül a levegőáramba.
| A karburátor lecsökkenti a benzin nyomását, a benzin így elpárolog és a levegőhöz keveredik.
| 8. Hogyan szabályozható a benzin-levegő keverék mennyisége karburátor esetén?
| A fojtószelep változtatja a fuvóka keresztmetszetét, ezáltal változik az átáramló üzemanyag-levegő keverék mennyisége.
| A fojtószelep nyitásával a nagyobb szabad keresztmetszeten több levegő áramlik át, a fuvókán átáramló benzin mennyisége ezzel arányosan nő.
| A fojtószelep nyitásakor növekszik a benzin nyomása, emiatt gyorsabban halad át a fuvókán, így több benzin jut a keverékbe.
| 9. Döntse el, hogy az alábbi állítás igaz vagy hamis!
A befecskendező rendszerek a motor igényeinek megfelelően elektronikusan szabályozzák a keverékképzési folyamatot. |
| 10. Döntse el, hogy az alábbi állítás igaz vagy hamis!
Diesel motornál közvetett befecskendezés esetén a szívócsőbe, közvetlen befecskendezés esetén a hengerbe juttatják az üzemanyagot. |
| 11. Hogyan gyullad meg az üzemanyag-levegő keverék a Diesel-motorban?
| A Diesel-motorban az üzemanyag-levegő keverék öngyulladással gyullad meg.
| A Diesel-motorban az ízzítógyertya gyújtja meg az üzemanyag-levegő keveréket.
| A Diesel-motorban gyújtógyertya gyújtja meg az üzemanyag-levegő keveréket.
| 12. Mi az izzítógyerta feladata a Diesel-motorban?
| Meggyújtja az üzemanyag-levegő keveréket.
| Előmelegíti a gázolajat.
| Előmelegíti a gázolaj-levegő keveréket.