KURZUS: Közlekedéstechnika II.

MODUL: 7. Hajók, vasúti és légi járművek dinamikája

7.2 Vasúti járművek dinamikája. A vonat alapellenállása.

|  | 7.2 Vasúti járművek dinamikája. A vonat alapellenállása
| Tevékenység: Olvassa el a jegyzet X. fejezetének 3-22. oldalán található tananyagot. A szöveg tanulmányozása közben az alábbiakra figyeljen: - Tanulja meg a vonatmozgásra vonatkozó, valamennyi esetet magába foglaló dinamikai egyensúlyi egyenletet (6. oldal). Jegyezze meg, mit jelentenek az egyes jelölések (W, F, Z, M). - Tanulja meg a redukált tömeg és a tömegfaktor fogalmát. - Tanulja meg a vonatellenállás fogalmát. - Jegyezze meg, mihez viszonyítjuk a vonatellenállás előjelét. Tanulja meg, mikor lesz pozitív, illetve negatív értékű a vonatellenállás. - Tanulja meg, mit értünk alapellenálláson. - Sorolja fel a járulékos ellenállásokat. - Tanulja meg, miből adódik gördülési, a csapsúrlódási és az ütközési ellenállás. - Jegyezze meg, milyen tényezők befolyásolják a szerelvény légellenállásának értékét. Követelmények: Ön akkor sajátította el megfelelően a tananyagot, ha - Felsorolásból ki tudja választani a redukált tömeg fogalmát. - Felsorolásból ki tudja választani a vonatellenállás fogalmát. - A vonatellenállás előjelére vonatkozó állításokról el tudja dönteni, hogy azok igazak vagy hamisak. - Felsorolásból ki tudja választani az alapellenállás jellemzőit. - Felsorolásból ki tudja választani az ütközési ellenállást okozó tényezőket. - Felsorolásból ki tudja választani a csapsúrlódási tényezőt befolyásoló összetevőket. - A szerelvény légellenállására vonatkozó állításokról el tudja dönteni, hogy azok igazak vagy hamisak.
| Megjegyzés:
| A jegyzetben a tömegfaktorra vonatkozó képlet hibásan szerepel! A helyes képlet a következő: γ = m r m ,
| azaz a tömegfaktor a redukált tömeg és a tömeg hányadosaként számítandó.

|  | Ellenőrző kérdések
| 1. Jelölje meg az alábbiak közül a redukált tömeg fogalmát!
| A forgó alkatrészek tömege.
| A forgó alkatrészek szöggyorsulása miatti tehetetlenségi erőt eredményező többlet tömeg.
| A teljes tömeg és a forgó alkatrészek tömegének hányadosa.
| A teljes tömeg és a tehetetlenségi erő hányadosa.
| 2. Jelölje meg az alábbiak közül a vonatellenállás fogalmát!
| Egyenletes sebességgel haladó vonatra ható pályairányú erők összege.
| Egyenletes sebességgel haladó vonatra ható pályairányú és pályára merőleges erők összege.
| Egyenletes sebességgel haladó vonatra a vonóerőn és a fékezőerőn kívül ható pályairányú és pályára merőleges erők összege.
| Egyenletes sebességgel haladó vonatra a vonóerőn és a fékező erőn kívül ható pályairányú erők összege.
| 3. Döntse el, hogy az alábbi állítás igaz vagy hamis!
A vonatellenállás értéke pozitív, ha értelme ellentétes a mozgás értelmével. |
| 4. Mely feltételek mellett nevezzük a haladó vonat ellenállását alapellenállásnak?
| Gyorsuló vagy lassuló vonatmozgás.
| Egyenletes sebességű vonatmozgás.
| Vízszintes pálya.
| Szélcsendes idő.
| Íves pálya.
| 5. Miből adódik a gördülési ellenállás?
| A sínvégek lehajlásából.
| A csapágyak és a tengelyek közötti súrlódásból.
| A sín és a gördülő kerekek közötti súrlódásból.
| A sín és a kerék érintkezési felületén fellépő elasztikus alakváltozásból.
| 6. Döntse el, hogy az alábbi állítás igaz vagy hamis!
Az egyenes vonalú vasúti pályán a kerekek pályairányú, egyenes vonalú mozgást végeznek. |
| 7. Jelölje meg az alábbiak közül az ütközési ellenállás okait!
| A vasúti pálya emelkedése.
| A sínvégek lehajlása.
| A kerekek szinuszos futása.
| A szélirány változása.
| A kerekek csúszva-gördülése.
| 8. Jelölje meg az alábbiak közül a csapsúrlódási tényezőt befolyásoló összetevőket!
| A csapágy jellege.
| Kerékpár típusa.
| Kenőanyag minősége.
| Kerékpár fordulatszáma.
| Kerékátmérő.
| Környezeti hőfok.
| 9. Döntse el, hogy az alábbi állítás tagmondataik igaza-e, és van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A szerelvény légellenállását befolyásolja a különböző szekrény-kialakítású kocsik szerelvénybeli helyzete, mert a különböző szekrénykialakítású kocsik eltérő légörvényeket keltenek. |
A | B | C | D | E