KURZUS: Közlekedéstechnika II.

MODUL: 5. A légi közlekedés eszközei

5.3 Repülőgép-hajtóművek

|  | 5.3 Repülőgép hajtóművek
| Tevékenység: Olvassa el a jegyzet VI. fejezetének 26-27. és 30-31. oldalán található tananyagot. A szöveg tanulmányozása közben az alábbiakra figyeljen: - Tanulja meg, mit jelent a propulziós hajtás fogalma. - Tanulja meg, milyen erőforrás mozgatja a légcsavarokat. - Magyarázza el a gázturbinás sugárhajtómű működési elvét. - Fogalmazza meg, mit jelent az, hogy a légcsavar merev, illetve állítható. Jegyezze meg, mit változtatnak meg a légcsavar állításakor. - Tanulmányozza az elektronikus tananyagban szereplő képeket. Törekedjen arra, hogy kép alapján felismerje az egyáramú és a kétáramú sugárhajtóművet. Követelmények: Ön akkor sajátította el megfelelően a tananyagot, ha - Felsorolásból ki tudja választani, mit jelent a propulziós hajtás fogalma. - Felsorolásból ki tudja választani, milyen erőforrás mozgatja a légcsavarokat. - Felsorolásból ki tudja választani a gázturbinás sugárhajtómű működésének jellemzőit. - Felsorolásból ki tudja választani, mit jelent a légcsavar állíthatósága. - Felsorolásból ki tudja választani, mit változtatnak meg a légcsavar állításakor. - Kép alapján felismeri az egyáramú és a kétáramú sugárhajtóművet.
| További információk a tananyaghoz
Gázturbinás hajtómű felépítése
1. ábra
| Az ábra egyáramú gázturbinás hajtóművet ábrázol. Az "egyáramú" azt jelenti, hogy a hajtóműbe jutó levegő nem oszlik két részre. (A jegyzetben a 21. ábra kétáramú hajtóművet mutat be.) Az elégő üzemanyagból keletkező gázok forgatják a turbinalapátokat, amelyek a kompresszor- kerekekkel közös tengelyre vannak szerelve. A kompresszorkerekek felgyorsítják a hajtóműbe jutó levegőt. A felgyorsult levegő hozzájárul a tolóerő létrejöttéhez. Ezen kívül az üzemanyag elégésekor keletkező, és hátrafelé kiáramló gázok vesznek részt a tolóerő kialakításában. Az alábbi nagyítós képeken egyutas és kétutas hajtóműveket mutatunk be. Figyelje meg, hogy a rajzokon szaggatott vonallal keretezett rész mindhárom egységben azonos.
Egyáramú sugárhajtómű
2. ábra
Légcsavaros egyáramú sugárhajtómű
3. ábra
Kétáramú sugárhajtómű
4. ábra
A sugárhajtómű egy konkrét kialakítása
5. ábra
A légcsavaros sugárhajtómű egy konkrét kialakítása
6. ábra

|  | Ellenőrző kérdések
| 1. Hogyan állítja elő a repülőgép hajtásához szükséges erőt a propulziós hajtómű?
| A menetszélből származó energiát használja a propellerek mozgatásához.
| A hajtómű a környező levegő egy részét a repülési iránnyal ellentétes értelemben mozgásba hozza.
| A hajtómű a környező levegő egy részét a repülési iránnyal megegyező értelemben mozgásba hozza.
| 2. Milyen erőforrás mozgatja a repülőgépek légcsavarjait?
| Villamos motor.
| Gázturbinás hajtómű.
| Dugattyús belsőégésű motor.
| 3. Hogyan hasznosul a gázturbinás hajtóműben az üzemanyag elégetéséből származó energia?
| Az égés során keletkező gáz a turbinakerekeken keresztül hajtja a kompresszorkerekeket.
| Az elégetett üzemanyag hőenergiája növeli a rendszer hatásfokát.
| Az égéskor keletkező gázok hátrafelé kiáramolva hozzájárulnak a tolóerő kialakításához.
| Az égéskor keletkező gázok szívóhatást fejtenek ki a külső levegőre.
| 4. Mit jelent az, hogy a légcsavar állítható?
| A légcsavar átmérője változtatható.
| A légcsavar lapátjainak állásszöge változtatható.
| A légcsavar fordulatszáma változtatható.
| A légcsavar kerületi sebessége változtatható.
| 5. Jelölje meg, hogy a fenti képen hányas számúak az egyáramú hajtóművek!
| 1
| 2
| 3